‘ডাক্তার কাকু’ প্রসেনজিৎ এর সঙ্গে নায়িকা কে!

ওয়েব ডেস্ক: কয়েক বছর আগে ‘ডাক্তার কাকু'(Daktar Kaku) শীর্ষক একটি ছবি নিয়ে প্রকাশ্যে এসেছিল সংবাদ। এবার শোনা যাচ্ছে সেই ছবিতে নতুন এক জুটি পেতে চলেছে টলিউড সিনেমা। ‘চিকিৎসা’ এখন কোন ব্যবস্থা নয়; বরং ‘ব্যবসা’। তবু এর মধ্যেই বহু ডাক্তার আছেন যারা মনুষ্যত্বহীন নয়। মানুষকে ভালোবেসে তাদের মধ্যে এখনো মূল্যবোধ কাজ করে। তেমনই এক চিকিৎসকের গল্প বলবে পরিচালক পাভেল তার আগামী ছবি ‘ডাক্তার কাকু’তে। আর সেই ‘ডাক্তার কাকু’র চরিত্রে দেখা মিলবে টলিউড নায়ক প্রসেনজিৎ চট্টোপাধ্যায়ের। এটি পাভেলের(Director Pavel) সঙ্গে প্রসেনজিৎ অর্থাৎ বুম্বার প্রথম কাজ।

আরও পড়ুন:শাশ্বতকন্যা হিয়া চট্টোপাধ্যায়ের টলিউড ডেবিউ

পাভেলের কথায় বিগত কয়েক বছর ধরে দেখছি ডাক্তার-নার্স এরা জীবন বিপন্ন করে মানুষের পাশে দাঁড়িয়েছে। সারা পৃথিবীতে। বিশেষত করোনা মহামারী কালে। প্রায় চার বছর আগে এই ছবিকে বড় পর্দায় আনার প্রস্তুতি নিয়েছিলেন পাভেল। বহুদিন আগেই শেষ হয়ে গিয়েছে ছবির শুটিং। নানান কারণে বাধার মুখে পড়েছিল এই ছবি। এবার অবশেষে জটিলতা কাটিয়ে ‘ডাক্তার কাকু’ বড় পর্দায় মুক্তি পেতে চলেছে এ বছরেই।

জানা যাচ্ছে এই ছবিতে প্রথম বারের জন্য বড় পর্দায় জুটি বাঁধছেন প্রসেনজিৎ চট্টোপাধ্যায় এবং শুভশ্রী গাঙ্গুলী(Prasenjit Chattapadhya and Subhashree Ganguly)। ‘ডাক্তার কাকু’ এবং তার দুই ছেলেকে ঘিরে এই ছবির চিত্র কাহিনী। প্রসেনজিতের দুই ছেলের ভূমিকায় থাকবেন ঋদ্ধি সেন(Riddhi Sen) এবং পাভেল নিজে। পাভেল ‘পচা’র চরিত্রে আর ঋদ্ধি ‘পুশকিন’। ডাক্তারের এই দুই ছেলেই চিকিৎসক হয়েছেন কিন্তু প্রলোভনের শিকার হয়েছে তারা। এই ধর্মযুদ্ধে কিভাবে নিজের দুই চিকিৎসক সন্তানকে ‘ডাক্তার কাকু’ বাঁচাবে তা নিয়েই ছবির চিত্রনাট্য। কতটা সফল হবে ‘ডাক্তার কাকু’ সেটাই দেখার!
‘ডাক্তার কাকু’ অর্থাৎ প্রসেনজিতের স্ত্রীর ভূমিকায় দেখা যাবে শুভশ্রীকে। এছাড়াও কয়েকটি গুরুত্বপূর্ণ চরিত্রে থাকবেন রজতাভ দত্ত,তুলিকা বসু, এনা সাহা ও অন্যান্যরা। ছবিটি প্রযোজনা করছেন এনা সাহা।